CELEX: 52007PC0744
Language: lt
Date: 2007-11-20
Title: Pasiūlymas Tarybos sprendimas dėl Europos bendrijos ir Serbijos Respublikos laikinojo susitarimo dėl prekybos ir su prekyba susijusių klausimų pasirašymo ir sudarymo

Svarbus teisinis pranešimas

|

52007PC0744

	[pic] | EUROPOS BENDRIJŲ KOMISIJA |Briuselis, 20.11.2007KOM(2007) 744 galutinis2007/0258 (ACC)PasiūlymasTARYBOS SPRENDIMASdėl Europos bendrijos ir Serbijos Respublikos laikinojo susitarimo dėl prekybos ir su prekyba susijusių klausimų pasirašymo ir sudarymo(pateikta Komisijos)AIŠKINAMASIS MEMORANDUMAS1. Pridedamas Tarybos sprendimo pasiūlymas yra teisinis dokumentas, kurio pagrindu galima pasirašyti ir sudaryti Europos bendrijos ir Serbijos Respublikos (toliau – Serbijos) laikinąjį susitarimą dėl prekybos ir su prekyba susijusių klausimų[1].2. Laikydamasi 2005 m. spalio 3 d. Tarybos priimtų derybų nurodymų su 2006 m. liepos 24 d. pakeitimais, po trijų mėnesių sustabdymo dėl nepakankamo Serbijos bendradarbiavimo su Tarptautiniu baudžiamuoju tribunolu buvusiajai Jugoslavijai (TBTBJ) 2007 m. birželio 13 d. Komisija atnaujino derybas dėl Stabilizacijos ir asociacijos susitarimo (toliau – SAS) su šia šalimi. Komisija siūlo Tarybai pasirašyti ir sudaryti SAS, bet SAS įsigalios tik jį ratifikavus Bendrijai bei visoms jos valstybėms narėms ir Serbijai.3. Kol SAS neratifikuotas, remdamasi derybų nurodymais ir SAS 139 straipsniu, Komisija siūlo sudaryti Laikinąjį susitarimą, kad SAS prekybos ir su prekyba susijusios nuostatos įsigaliotų, kai tik bus pasirašytas SAS. Komisija susitarė su Serbija dėl Laikinojo susitarimo teksto ir 2007 m. lapkričio 7 d. jį parafavo.4. Kartu su Laikinuoju susitarimu bus toliau taikomos palankesnės prekybos nuolaidos, kurios buvo suteiktos 2000 m. rugsėjo 18 d. Tarybos reglamentu (EB) Nr. 2007/2000, įvedančiu išskirtines prekybos priemones, skirtas Europos Sąjungos stabilizavimo ir asocijavimo procese dalyvaujančioms arba su juo susijusioms šalims ir teritorijoms, iš dalies keičiančiu Reglamentą (EB) Nr. 2820/98 ir panaikinančiu Reglamentus (EB) Nr. 1763/1999 ir (EB) Nr. 6/2000[2].5. Komisija prašo Tarybos, Tarybai ir Komisijai bendrai peržiūrėjus ir teigiamai įvertinus politinės sąlygos laikymąsi[3], patvirtinti derybų rezultatus, pasirašyti ir sudaryti Laikinąjį susitarimą Europos bendrijos vardu remiantis pridedamu pasiūlymu.2007/0258 (ACC)PasiūlymasTARYBOS SPRENDIMASdėl Europos bendrijos ir Serbijos Respublikos laikinojo susitarimo dėl prekybos ir su prekyba susijusių klausimų pasirašymo ir sudarymoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirma pastraipa ir 300 straipsnio 3 dalies pirmu sakiniu,atsižvelgdama į Komisijos pasiūlymą,kadangi:(1) Kol neįsigaliojo ... pasirašytas Europos Bendrijų bei jų valstybių narių ir Serbijos Respublikos stabilizacijos ir asociacijos susitarimas, būtina patvirtinti Europos bendrijos ir Serbijos Respublikos laikinąjį susitarimą dėl prekybos ir su prekyba susijusių klausimų.(2) Susitarime esančios komercinės nuostatos yra išskirtinio pobūdžio, jos susijusios su politika, vykdoma stabilizacijos ir asociacijos procese, ir jos nesudarys Europos Sąjungai jokio precedento Bendrijos prekybos politikoje trečiųjų šalių, kurios nėra Vakarų Balkanų šalys, atžvilgiu.(3) Todėl šis Susitarimas turėtų būti pasirašytas ir patvirtintas,NUSPRENDĖ:1 straipsnis1. Bendrijos vardu patvirtinamas Europos bendrijos ir Serbijos Respublikos laikinasis susitarimas dėl prekybos ir su prekyba susijusių klausimų, jo priedai ir protokolai bei prie baigiamojo akto pridėta Europos bendrijos deklaracija.2. 1 dalyje minėti tekstai pridedami prie šio sprendimo.2 straipsnisTarybos pirmininkas įgaliojamas paskirti asmenį (-is), įgaliotą (-us) Bendrijos vardu pasirašyti Susitarimą ir deponuoti Susitarimo 59 straipsnyje numatytą patvirtinimo dokumentą.Priimta Briuselyje,Tarybos varduPirmininkas [1] Laikinasis susitarimas sudaromas su sąlyga, kad bus pasirašytas Stabilizacijos ir asociacijos susitarimas, kurį numatyta pasirašyti antrąjį arba trečiąjį 2007 m. ketvirtį Briuselyje. Kad Laikinasis susitarimas kuo greičiau įsigaliotų, vienu metu buvo pradėtos dvi procedūros.[2] OL L 240, 2000 9 23, p. 1. Reglamentas su paskutiniais pakeitimais, padarytais Reglamentu (EB) Nr. 1946/2005 (OL L 312, 2005 11 29, p. 1).[3] 12589/05 ir 12591/05 PESC.